తగ్గిన ఎస్బిఐ, పిఎన్బి, యుబిఐ రుణ వడ్డీ రేట్లుబ్యాంకు రుణాలపై వడ్డీ రేట్లు దిగొస్తున్నాయి. వడ్డీరేట్లను తగ్గిస్తున్నట్టు ఆదివారం నాడు ప్రభుత్వరంగంలోని స్టేట్ బ్యాంక్ ఆఫ్ ఇండియా, పంజాబ్ నేషనల్ బ్యాంకు, యూనియన్ బ్యాంక్ ఆఫ్ ఇండియా (యుబిఐ) ప్రకటించాయి. పేదలు, మధ్య తరగతి ప్రజలకు రుణాలు ఇవ్వడానికి ప్రాధాన్యం ఇవ్వాలని ప్రధాని నరేంద్ర మోదీ బ్యాంకులను కోరిన మరుసటి రోజే బ్యాంకులు రుణాలపై వడ్డీ రేట్లను తగ్గించడం విశే షం. వివిధ కాల వ్యవధి కలిగిన రుణాలపై వడ్డీ రేటును ఎస్బిఐ 0.9 శాతం మేర తగ్గించింది. దీంతో నిధుల వ్యయం ఆధారంగా నిర్ణయించే (ఎంసిఎల్ఆర్) రుణ వడ్డీ రేటు ఏడాది కాలానికి 8.90 శాతం నుంచి 8 శాతానికి చేరుకుంది. నెల రోజులు, మూడు నెలలు, ఆరు నెలల కాలపరిమితి రుణాల వడ్డీ రేట్లను కూడా 0.9 శాతం తగ్గించింది. రెండేళ్ల కాలానికి 8.10 శాతానికి, మూడేళ్ల కాలానికి 8.15 శాతానికి వడ్డీ రేటును తగ్గించినట్టు బ్యాంకు ప్రకటించింది. పిఎన్బి ఏడాది కాలానికి సంబంధించిన ఎంసిఎల్ఆర్ను 9.15 శాతం నుంచి 8.45 శాతానికి (0.7 శాతం) తగ్గించింది. మూడేళ్లు, ఐదేళ్ల కాలానికి కూడా ఇదే స్థాయిలో వడ్డీ రేటు తగ్గింది. యూనియన్ బ్యాంక్ ఎంసిఎల్ఆర్ను 0.65-0.9 శాతం తగ్గించి 8.65 శాతానికి చేర్చింది. తగ్గించిన వడ్డీ రేట్లు ఆదివారం నుంచే అమల్లోకి వస్తాయి. పెద్ద నోట్ల రద్దు నేపథ్యంలో బ్యాంకుల్లో డిపాజిట్లు భారీ స్థాయిలో పెరిగిన విషయం తెలిసిందే. ఈ నేపథ్యంలోనే బ్యాంకులు వడ్డీ రేట్లను తగ్గించాయి. ఇదే బాటలో ఇతర బ్యాంకులు కూడా రేట్లను తగ్గించే అవకాశం ఉంది.
taggina esbi, pnb, ubi runa vaddi retlubyaanku runaalapai vaddi retlu digostunnayi. vaddiiretlanu taggistunnattu aadivaaram naadu prabhutvarangamloni state bank af india, panjab neshanal byaanku, unian bank af india (ubi) prakatinchaayi. pedalu, madhya taragati prajalaku runaalu ivvadaaniki praadhaanyam ivvaalani pradhaani narendra modii byaankulanu korina marusati roje byaankulu runaalapai vaddi retlanu tagginchadam vishe sham. vividha kaala vyavadhi kaligina runaalapai vaddi retunu esbi 0.9 saatam mera tagginchindi. deentho nidhula vyayam aadhaaramgaa nirnayinche (mclr) runa vaddi retu edaadi kaalaaniki 8.90 saatam nunchi 8 saataaniki cherukundi. nela rojulu, moodu nelalu, aaru nelala kaalaparimiti runaala vaddi retlanu kuudaa 0.9 saatam tagginchindi. rendella kaalaaniki 8.10 saataaniki, moodella kaalaaniki 8.15 saataaniki vaddi retunu tagginchinattu byaanku prakatinchindi. pnb edaadi kaalaaniki sambandhinchina mclarnu 9.15 saatam nunchi 8.45 saataaniki (0.7 saatam) tagginchindi. moodellu, aidella kaalaaniki kuudaa ide sthaayilo vaddi retu taggindi. unian bank mclarnu 0.65-0.9 saatam tagginchi 8.65 saataaniki cherchindi. tagginchina vaddi retlu aadivaaram nunche amalloki vastaayi. pedda notla raddu nepathyamlo byaankullo depaajitlu bhari sthaayilo perigina vishayam telisinde. ee nepathyamlone byaankulu vaddi retlanu tagginchaayi. ide baatalo itara byaankulu kuudaa retlanu tagginche avakaasam undi.